**NÁRODNÁ RADA SLOVENSKEJ REPUBLIKY**

**IX. volebné obdobie**

**Návrh**

**ZÁKON**

z ... 2024,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z. a zákona č. 368/2018 Z. z., zákona č. 35/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., zákona č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 215/2021 Z. z., zákona č. 265/2021 Z. z., zákona č. 283/2021 Z. z., zákona č. [355/2021 Z. z.](https://www.slov-lex.sk/pravne-predpisy/SK/ZZ/2021/355/20211101.html), zákona č. [397/2021 Z. z.](https://www.slov-lex.sk/pravne-predpisy/SK/ZZ/2021/397/20220221.html), zákona č. [412/2021 Z. z.](https://www.slov-lex.sk/pravne-predpisy/SK/ZZ/2021/412/20211115.html), zákona č. [431/2021 Z. z.](https://www.slov-lex.sk/pravne-predpisy/SK/ZZ/2021/431/20220101.html), zákona č. [454/2021 Z. z.](https://www.slov-lex.sk/pravne-predpisy/SK/ZZ/2021/454/20211210.html), zákona č. [92/2022 Z. z.](https://www.slov-lex.sk/pravne-predpisy/SK/ZZ/2022/92/20220330.html), zákona č. [125/2022 Z. z](https://www.slov-lex.sk/pravne-predpisy/SK/ZZ/2022/125/20220413.html)., zákona č. 248/2022 Z.z., zákona č. [249/2022 Z. z.](https://www.slov-lex.sk/pravne-predpisy/SK/ZZ/2022/249/20220901.html), zákona č. [350/2022 Z. z.](https://www.slov-lex.sk/pravne-predpisy/SK/ZZ/2022/350/20221101.html), zákona č. 352/2022 Z. z., zákona č. 399/2022 Z. z., zákona č. [421/2022 Z. z.](https://www.slov-lex.sk/pravne-predpisy/SK/ZZ/2022/421/20230101.html), zákona č. [518/2022 Z. z.](https://www.slov-lex.sk/pravne-predpisy/SK/ZZ/2022/518/20221231.html), zákona č. 65/2023 Z. z., zákona č. [71/2023 Z. z](https://www.slov-lex.sk/pravne-predpisy/SK/ZZ/2023/71/20230701.html), zákona č. 182/2023 Z. z, zákona č. [203/2023 Z. z](https://www.slov-lex.sk/pravne-predpisy/SK/ZZ/2023/203/20240101.html), zákona č. [210/2023 Z. z](https://www.slov-lex.sk/pravne-predpisy/SK/ZZ/2023/210/20230701.html), zákona č. [273/2023 Z. z.](https://www.slov-lex.sk/pravne-predpisy/SK/ZZ/2023/273/20230713.html), zákona č. 274/2023 Z. z., zákona č. [275/2023 Z. z.](https://www.slov-lex.sk/pravne-predpisy/SK/ZZ/2023/273/20230713.html), zákona č. [530/2023 Z. z.](https://www.slov-lex.sk/pravne-predpisy/SK/ZZ/2023/530/20240101.html) a zákona č. 28/2024 Z. z. sa mení a dopĺňa takto:

1. § 60 sa dopĺňa odsekom 11, ktorý znie:

„(11) Po dobu registrácie dohody o zdieľaných dôchodkových právach podľa § 64a sa obdobím dôchodkového poistenia každého účastníka tejto dohody rozumie podiel súčtu období dôchodkového poistenia každej z týchto osôb a čísla 2 a osobným mzdovým bodom sa rozumie aritmetický priemer osobných mzdových bodov účastníkov tejto dohody.“.

2. Za § 64 sa vkladajú nové § 64a a § 64b, ktoré vrátane nadpisov znejú:

„§ 64a

**Dohoda o zdieľaných dôchodkových právach**

(1) Rodič alebo osvojiteľ, ktorý má v osobnej starostlivosti nezaopatrené dieťa,55ab) môže s inou fyzickou osobou, s ktorou rodič žije v spoločnej domácnosti,55ac) uzatvoriť dohodu o zdieľaných dôchodkových právach na účel podľa § 60 odseku 11.

(2) Dohoda podľa odseku 1 musí byť písomná a musí obsahovať najmä:

a) identifikáciu oboch účastníkov dohody v rozsahu meno, priezvisko, dátum narodenia a adresa trvalého pobytu,

b) identifikáciu nezaopatreného dieťaťa v rozsahu meno, priezvisko, dátum narodenia a adresa trvalého pobytu,

c) vyhlásenie účastníkov dohody o tom, že spoločne žijú v domácnosti a spoločne sa podieľajú na výchove a starostlivosti o nezaopatrené dieťa,

d) dobu, na ktorú sa dohoda uzatvára, pokiaľ sa dohoda neuzatvára na dobu neurčitú,

e) dátum uzatvorenia dohody, a

f) úradne osvedčené podpisy oboch účastníkov dohody.

(3) Právne účinky podľa § 60 ods. 11 nastávajú prvým dňom kalendárneho mesiaca nasledujúceho po kalendárnom mesiaci, v ktorom bola dohoda zaregistrovaná Sociálnou poisťovňou v registri dohôd o zdieľaných dôchodkových právach podľa §64b ods. 1.

(4) Dohodu podľa odseku 1 nie sú oprávnené uzatvoriť osoby, ktoré sú príbuznými v priamom rade alebo príbuznými v bočnom rade, s výnimkou manželov.

(5) Právne účinky podľa § 60 ods. 11 zanikajú posledným dňom kalendárneho mesiaca, v ktorom:

a) aspoň jeden z účastníkov dohody zomrel alebo bol vyhlásený za mŕtveho;

b) ktorýkoľvek z účastníkov dohody o zdieľaných dôchodkových právach vypovedal dohodu a v lehote 30 dní odo dňa nadobudnutia právoplatnosti výpovede túto skutočnosť písomne oznámil Sociálnej poisťovni;

c) nezaopatrené dieťa, ktorého sa dohoda o zdieľaných dôchodkových právach týka, prestalo byť nezaopatreným dieťaťom.

§ 64b

**Registrácia dohody o zdieľaných dôchodkových právach**

(1) Sociálna poisťovňa zaregistruje dohodu o zdieľaných dôchodkových právach podľa §64a v registri dohôd o zdieľaných dôchodkových právach na základe žiadosti o registráciu dohody o zdieľaných dôchodkových právach podanej ktoroukoľvek zo strán dohody.

(2) Prílohou žiadosti o registráciu podľa odseku 1 je dohoda o zdieľaných dôchodkových právach, o ktorej registráciu sa žiada, spĺňajúca požiadavky podľa § 64a ods. 2.

(3) Ak sú splnené podmienky podľa odseku 2 a podmienky podľa § 64a ods. 1 a 2, Sociálna poisťovňa zaregistruje dohodu o zdieľaných dôchodkových právach do 90 dní odo dňa prijatia žiadosti o registráciu dohody o zdieľaných dôchodkových právach. O registrácii dohody upovedomí Sociálna poisťovňa účastníkov dohody písomne najneskôr do 7 dní odo dňa registrácie. V prípade odmietnutia registrácie upovedomí Sociálna poisťovňa účastníkov dohody o dôvodoch odmietnutia registrácie, a to najneskôr do 30 dní odo dňa prijatia žiadosti o registráciu dohody.“.

Poznámka pod čiarou k odkazu 55ab) znie:

„55ab) § 3 zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení.“.

Poznámka pod čiarou k odkazu 55ac) znie:

„55ac) § 115 Občianskeho zákonníka“.

3. § 138 ods. 7 znie:

„(7) Vymeriavací základ, z ktorého štát platí poistné na dôchodkové poistenie a poistné do rezervného fondu solidarity za fyzickú osobu uvedenú v

1. § 15 ods. 1 písm. a) a b) v období, v ktorom sa jej poskytuje materské, a za fyzickú osobu uvedenú v § 15 ods. 1 písm. c) a d), je mesačne súčin čísla 30,4167 a denného vymeriavacieho základu podľa § 55 alebo § 57 tejto osoby zisteného pri vzniku nároku na materské, minimálne však 60 % jednej dvanástiny všeobecného vymeriavacieho základu, ktorý platil v kalendárnom roku, ktorý dva roky predchádza kalendárnemu roku, za ktorý platí poistné na dôchodkové poistenie. Vymeriavací základ, z ktorého štát platí poistné do rezervného fondu solidarity za fyzickú osobu uvedenú v § 15 ods. 1 písm. a) a b) v období, v ktorom sa jej poskytuje materské, a za fyzickú osobu uvedenú v § 15 ods. 1 písm. c) a d), je mesačne 60 % jednej dvanástiny všeobecného vymeriavacieho základu, ktorý platil v kalendárnom roku, ktorý dva roky predchádza kalendárnemu roku, za ktorý platí poistné do rezervného fondu solidarity,
2. [§ 15 ods. 1 písm. e)](https://www.slov-lex.sk/pravne-predpisy/SK/ZZ/2003/461/#paragraf-15.odsek-1.pismeno-e), [g) až i)](https://www.slov-lex.sk/pravne-predpisy/SK/ZZ/2003/461/#paragraf-15.odsek-1.pismeno-g), je mesačne vo výške 50 % jednej dvanástiny všeobecného vymeriavacieho základu platného v kalendárnom roku, ktorý dva roky predchádza kalendárnemu roku, za ktorý sa platí poistné.”.

4. V § 226 sa odsek 1 dopĺňa písmenom t), ktoré znie:

„t) viesť register dohôd o zdieľaných dôchodkových právach podľa § 64b ods. 1.“.

**Čl. II**

Tento zákon nadobúda účinnosť 1. septembra 2024.